- Hindi News
- National
- सभी तरह के मैदानों पर चलने में सक्षम वाहन को मिला 1 लाख 20 हजार रुपए का इनाम
सभी तरह के मैदानों पर चलने में सक्षम वाहन को मिला 1 लाख 20 हजार रुपए का इनाम
फरीदाबाद. वाईएमसीएके छात्र जिन्होंने राष्ट्रीय स्तर पर पुरस्कार किए प्राप्त।
बनने में लगे 9 माह, खर्च हुए 5.9 लाख रुपए
वाहनको डिजाइन करने और प्रतियोगिता के अनुरूप पूरी तरह से तैयार करने में छात्रों को 9 महीने का समय लगा। इस पर 5.9 लाख रुपए की लागत आई। इस राशि को उपलब्ध कराने में यूनिवर्सिटी के विद्यार्थी कल्याण कोष और भूतपूर्व छात्र संघ ने महत्वपूर्ण भूमिका का निर्वहन किया। यह वाहन सभी तरह के मैदानों पर चलने में सक्षम है। यह काफी हल्का है। वाहन को प्रतियोगिता की जरूरत, नियमों और कार्य दक्षता के अनुरूप डिजाइन किया गया था। इसके लिए छात्रों ने खुद गियर बॉक्स डिजाइन किया था। उन्होंने सस्पेंशन डिजाइन और स्टीयरिंग अनुपात में बदलाव किए, जिसका प्रभाव वाहन की कार्य क्षमता पर दिखाई देता है। यह वाहन आपदा प्रबंधन एवं कृषि कार्याें के लिए भी प्रयोग किया जा सकता है।
इंदौर में आयोजित राष्ट्रीय प्रतियोगिता बाजा एसएई 2017 में मिला पहला पुरस्कार
भास्कर न्यूज | फरीदाबाद
वाईएमसीएसाइंस टेक्नोलॉजी यूनिवर्सिटी के छात्रों द्वारा तैयार मैकनेक्सट रेसिंग द्वारा डिजाइन एवं विकसित ऑल टरेन व्हीकल (सभी तरह के मैदानों पर चलने में सक्षम वाहन) को मध्यप्रदेश के इंदौर में आयोजित राष्ट्रीय प्रतियोगिता बाजा एसएई 2017 में पहला पुरस्कार मिला है। प्रतियोगिता में वाहन निर्माण के नवीनतम अनुसंधान और लागत मूल्यांकन श्रेणी का यह पुरस्कार मिला है। यह वाहन 25 इंजीनियरिंग के छात्रों ने तैयार किया है। पुरस्कार स्वरूप एक लाख 20 हजार रुपए की राशि प्राप्त हुई है।
413 में से 150 टीमों को किया गया था शॉर्टलिस्ट
मैकनेक्सट रेसिंग टीम का हिस्सा रहे साहिल डिम्बला ने बताया कि देशभर से इंजीनियरिंग कालेज की 413 टीमों ने हिस्सा लिया था। इसमें से 150 टीमों को शॉर्टलिस्ट किया गया था। यूनिवर्सिटी की मैकनेक्सट रेसिंग टीम ने नवीनतम अनुसंधान और लागत मूल्यांकन श्रेणी का पहला पुरस्कार हासिल किया। यूनिवर्सिटी के वाइस चांसलर प्रो. दिनेश कुमार ने विजेता टीम के छात्रों को शुभकामनाएं दी। इस परियोजना से जुड़े सभी संकाय सदस्यों और छात्रों के प्रयासों की सराहना की। इस तरह की प्रतियोगिताएं युवा ऑटोमोटिव और मोटरस्पार्ट इंजीनियर्स को ऑटोमोटिव इंजीनियरिंग को सही ढंग से समझने तथा व्यावहारिक औद्योगिक मानकों के अनुरूप कार्य अनुभव प्राप्त करने का अवसर प्रदान करती है। मैकेनिकल इंजीनियरिंग विभाग के अध्यक्ष डा. एमएल अग्रवाल और कुलसचिव डॉ. एसके शर्मा ने भी टीम के सदस्यों को शुभकामनाएं दी। परियोजना में छात्रों के मार्गदर्शक डॉ. नवदीप मल्होत्रा और डॉ. वासुदेव मल्होत्रा रहे।
फंडइकट्ठा करने में पूर्व छात्रों ने की मदद
वाहनबनाने के लिए पूर्व छात्र अमित शर्मा, संजीव अग्रवाल, रविन्द्र वधवा, सुशील अरोड़ा, अमरीश भाटिया और अनिल मदान ने मदद की। यूनिवर्सिटी की मैकनेक्सट रेसिंग टीम को आरवीएम कैड द्वारा प्रायोजित किया गया। यह प्रतियोगिता सोसाइटी ऑफ ऑटोमोटिव इंजीनियर्स इंडिया, ऑटोमोटिव रिसर्च इंस्टीट्यूट ऑफ इंडिया और ऑटोमोटिव कंपनियों के सहयोग से कराई जाती है।
tgl_Latn sot_Latn hin_Deva hin_Deva awa_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva